## **ሓበሬታ ንተሳተፍቲ ማሕበራዊ መድሕን (ISF) ዘካይዶ ግምገማ ኮማዊ ኣወሃሃዲ ማሕበር**

ተቘጻጻሪ ጉጅለ ማሕበራዊ መድሕን (ISF) መጽናዕትታት ገይሩ ፍልጠት ዝምእርር፡ ዝተፈላለዩ ኣካላት ስርዓት ማሕበራዊ ድሕነት ዝቘጻጸር፡ ሓደ መንግስታዊ ቤት ጽሕፈት እዩ። ዕላማ ናይ’ዚ ግምገማ፡ ኣድማዕነትን ሕጋዊ ውሕስነትን ናይ ውልቀ ሰባትን ሕብረተሰብን ንምምሕያሽ እዩ። በዚ ምኽንያት’ዚ ኮማዊ ኣወሃሃዲ ማሕበር ንተሳተፍቱ ዝህቦም ደገፍ ግምገማ ክግበረሉ መንግሲት ንISF ዕማም ሂብዎ ኣሎ።

*ኣብ’ዚ ግምገማ’ዚ ኢና’ውን ንሕና ንስኻ/ንስኺ ክትሳተፍ ንምነ ዘለና!*

እዚ ገምጋም’ዚ ኣገዳሲ’ዩ ምኽንያቱ ካብኡ ዝርከብ ኣፍልጦ ኣብ ምምሕያሽ ናይ’ቲ ግለሰባት ካብ ዝተፈላለዩ ኣካላት ዝረኽብዎ ዝተወሃሃዳ ሓገዝ ተራ ስለ ዘለዎ። እዚ ገምጋም’ዚ ነቶም ካብ ኮማዊ ኣወሃሃዲ ማሕበር ደገፍን ሓገዝር ዝረኽቡ ግለሰባት ኣብ ውሽጢ’ተን ሓገዝ ንግለሰባት ዝህባ ቤት ጽሕፈታት ዘለዎም ርኢቶታቶም ክገልጹ ጽቡቕ ኣጋጣሚ’ዩ።

*ኣብ’ዚ ገምጋም ምስታፍ ወለንታዊ ምዃኑ ዘይምዝንጋዕ። ኣይፋለይን ክሳተፍ ኣይደልን’የ እንተ ኢልካ ሓገዝን ደገፍን ናይ ምርካብ ተኽእሎኻ ኣይጸልዎን’ዩ።*

### **ኣብ’ዚ ገምጋም ምስትታፍካ እንታይ ትርጉም ኣለዎ?**

1. ***ካብ 2 ክሳብ 3 መጠይቓት ትምልስ።***
2. ***መንነትካ ተሰዊሩ ከይተቐልዐ ብዛዕባኻ ተመዝጊቡ ዘሎ ሓበሬታ ኣብ’ቲ ግምገማ ይጽናዕ። ኣብ’ቲ ውጽኢት ናይ’ዚ መጽናዕቲ መን ምዃንካ ኣይፍለጥን’ዩ።***

ብዛዕባ ነፍሲ ወከፍ እዘን ነጥብታት ዝያዳ ሓበሬታ እንተ ደሊኻ ኣብ’ቲ ተለቃቢ ሓበሬታ ተመልከት።

### **ተለቃቢ ሓበሬታ**

### **ንምዃኑ ተሳትፎይ እንታይ ጭቡጥ ትርጉም ኣለዎ?**

**1. ተሳትፎኻ ካብ ኣወሃሃዲ ማሕበር ትረኽቦ ደገፍ ካብ’ቶም ዘይሳተፉ ሰባት ዝረኽብዎ ደገፍ ዝቐልጠፈ ወይ ዝደንጐየ ይኸውን።**

ኣብ’ዚ ገምጋም ብሓገዝ ዕጫ ካብ’ተን ክልተ ጒጅለታት ኣብ ሓዲአን ክትምደብ ኢኻ፡ ወይ ኣብ’ታ ብቐጥታ ደገፍ ትረክብ ጒጅለ (60 %) ወይ ድማ ኣብ’ታ ድሕሪ 6 ኣዋርሕ ሓደ ዓይነት ዝኾነ ደገፍ ትረክብ ጒጅለ (40 %) ክትምደብ ኢኻ። ክልቴአን ጒጅለታት ሓደ ዓይነት ደገፍ ኣብ ዝተፈላለየ እዋናት ይረኽባ።

ኣብ'ዚ ግምገማ ተሳታፊ እንተ ኾይንካ፡ እቲ ኣወሃሃዲ ማሕበር ሓገዝን ደገፍን ዝህበካ ካብ'ቲ ንቡር ተሳታፊ ኣብ

ዘይነበርካሉ ዝነበረ እዋን፡ 6 ወርሒ ቀልጢፉ ወይ ድሒሩ ዕጫ ብምግባር ይወሃበካ። ብልክዕ መዓስ'ዩ ሓገዝን ደገፍን ዝወሃበካ ዝውሰን በቲ ምዱብ ንቡር ናይ ምጽባይ ግዜ'ዩ። እቲ ናይ ምጽባይ ግዜ 2 ኣዋርሕ እንተ ኾይኑ፡ እሞ'ኸኣ ብዕጫ ኣብ'ታ ቀዳመይቲ ጉጅለ(60 %) እንተ በጺሕካ፡ ሓገዝን ደገፍን ቅድሚ እቲ ንቡር ተርታኻ ይወሃበካ። ኣብ'ታ ካልአይቲ ጉጅለ(40 %) እንተ በጺሕካ ግን ካብ'ቶም ኣብ'ቲ ግምገማ ዘይሳተፉ 4 ኣዋርሕ ደንጒዩ ሓገዝን ደገፍን ይወሃበካ ማለት'ዩ።

ክትዝክሮ ዘለካ፡ ሪጋኻ ኣብ ትጽበየሉ እዋን፡ በቲ ናብ ኣወሃሃዲ ማሕበር ዝለኣኸኻ ቤት ጽሕፈት ዝወሃቡ ካልኦት ንጥፈታት፡ኣብኦም ክትሳተፍ ትኽእል ኢኻ።

**2. ተሳትፎኻ ካብ 2 ክሳብ 3 መጠይቓት ከምትምልስ ይሕብር።**

ብሓገዝ መጠይቓት ከመይ ከም ዘለኻ ፤ ኣብ’ቶም ትረኽቦም ሓገዛትን ደገፍትን ዘለካ ርእይቶ፤ ማሕበራዊ ኲነታትካን ኣብ ዕዳጋ ስራሕ ዘለካ ናይ ስራሕ ዕድላት ከመይ ከምትርእዮ ክንእምት ንኽእል።

እቶም መጠይቓት ናብ ኣድራሻ ገዛኻ፡ ናብ ኢሜልካ ወይ ድማ ናብ ሞባይልካ ይለኣኽ። ኣብ ኢሜልካ ወይ ሞቢልካ እንተ ተላኢኹ፡ ነቲ መወከሲ(ሊንክ) ጠዊቕኻ ነቶም ሕቶታት ትምልሶም። እተን ሕቶታት 7-8 ኮይነን ንኽትምልሰት ኣስታት 5 ደቓይቕ ይወስዳ።

* ብዕጫ ናብ’ታ ቀዳመይቲ ጒጅለ እንተ በጺሕካ(ቀጥታ ደገፍ) 2 ሓጸርቲ መጠይቓት ክትምልስ ኢኻ። እታ ቀዳመይቲ መጠይቕ ፈለማ ምስ ኣወሃሃዲ ማሕበር ድሕሪ ምርኻብካ ኣብ ውሽጢ ሰሙን ትመጸካ። እታ ካልአይቲ መጠይቕ ድማ ድሕሪ እታ ቀዳመይቲ ድሕሪ 6 ኣዋርሕ ትመጸካ።
* ብዕጫ ናብ’ታ ካልአይቲ ጒጅለ እንተ በጺሕካ (ደገፍ ድሕሪ 6 ኣዋርሕ) 3 ሓጸርቲ መጠይቓት ክትምልስ ኢኻ። እታ ቀዳመይቲ መጠይቕ ጉጅለኻ ምስ ፈለጥካ ኣብ ውሽጢ ሓደ ሰሙን ትመጸካ። እታ ካልአይቲ መጠይቕ ድማ ኣወሃሃዲ ማሕበር ደገፋቱ ኣብ ዝጅምረልካ እዋን ትወሃበካ። እታ ሳልሰይቲ ድማ ድሕሪ 6 ኣዋርሕ ትመጸካ።

**3. ኣብ’ቲ ግምገማ ምስታፍካ፤ መንነትካ ተሰዊሩ ከይተቐልዐ ብዛዕባኻ ተመዝጊቡ ዘሎ ሓበሬታ ኣብ’ቲ ግምገማ ISF የጽንዖ(ኣብ’ታ ዝተመደብካላ ጒጅለ ድማ ይግለጽ)።**

ኣብ’ቲ መጠይቕ ካብ ኣድላዪ ንላዕሊ መታን ከይትሕተት፤ ምላሽካ በቶም ካብ ቤት ጽሕፈት ዕዮ፤ ቤት ጽሕፈት መድሕን(ፈርሸክሪን ካሳን) ሃገራዊ ቦርድ ጥዕናን ድሕነትን(መዝገብ መድሃኒት፤ መዝገብ ሕሙማት፤ መዝገብ ቊጠባዊ ሓገዝ) ሃገራዊ ክፍሊ ስታቲስቲክ ድሮ ተመዝጊቦም ዘለዎ ሓበሬታታት ክስነ’ዩ። እቶም ዝስነዩ ሓበሬታታት ብዛዕባ ማሕበራዊ መድሕን፤ ዓመታዊ ኣታዊኻ፤ ዝተኣዘዙልካ መድሃኒታት፤ንጻረ ሕማማት፡ ኣብ ሆስፒታል ዝተገበረልካ ሕክምና፤ ሓበሬታ ብዛዕባ ስራሕካ፤ ጾታኻ፤ ዕድመኻ፤ ደረጃ ትምህርትኻ፤ ኲነተ መውስቦኻ፤ ቈልዑ እንተ ኣለዉኻ፤ መዓስ ከም ተሰደድካ፤ ዝተወለድካሉ ሃገርን ዜግነትካን እዮም። እዞም ሓበሬታታት እዚኦም እንተ ነውሐ ክሳብ 2024 ክሕደሱ’ዩም።

ንISF ዝወሃቡ ሓበሬታታት መንነት ናይ’ቲ ሰብ ዘይብሎም ዝተሰወሩ’ዮም። እዚ ማለት እዞም ሓበሬታታት ዝኾነ ይኹን ሰብ ናትካ ምዃኖም ክፈልጦም ኣይክእልን’ዩ። ኩሉ ሳዕ መንነትካ ስዉር’ዩ። ውጽኢት ናይ’ቲ ገምጋብ ኣብ ዝንገረሉ ግዜ’ውን እንተኾነ እንታይ ከም ዝመለስካ ክፍለጥ ኣይከኣልን’ዩ።

ነቶም ኣብ’ቲ መጠይቓት ዝመለስካዮም ሕቶታትን ካብ መዛግብ ዝተፈላለዩ ቤት ጽሕፈታት ዝተኣከቡ መንነቶም ስውር ዝኾኑ ሓበሬታታት ISF ብሓባር ከጽነዖም’ዩ።

### **ውሕስነት ናይ’ቶም ዝሃብካዮም ሓበሬታ**

ፍቓድ ዘይብሉ ዝኾነ ይኹን ሰብ መልስኻ ይኹን ሓበሬታትካ ክርእዮ መሰል የብሉን። መልስኻን ሓበሬታትካን ኣብ ብስዉር ቃላታት ዝተሓለዉ ኮምፒተራዊ ሰርቨር ቦታ ዝዕቀብ ኮይኑ፤ ሓለፍቲ ናይ’ቲ ግምገማ ጥራሕ’ዮም ክርእይዎ ዝኽእሉ። ናይ’ቲ ብዛዕባኻ ተመዝጊቡ ዘሎ ሓበሬታ ምሕላው ልዑል ኮይኑ ዘይፍቀዶም ሰባት ከይርእይዎ ብርቱዕ ዝኾነ ጸወን እዩ ዝግበረሉ። ብተወሳኺ ሓበሬታትካ ክኽፈት እንተ ኾይኑ ፍቃድ ካብ ቤት ጽሕፈት ስነ-ምግባራዊ መርማሪ የድሊ’ዩ(መወከሲ ቚጽሪ 2019-02440).

ሕግታት ብዛዕባ ኣተሓሕዛ ውልቃዊ ሓበሬታ ኣብ’ቲ ናይ ኤውሮጳዊ ሕብረት ሕጊ ጸወን-ሓበሬታ ዘሎ ኮይኑ ነዚ ኤውሮጳዊ ሕጊ ዘደንፍዑ ተወሰኽቲ ድንጋገታት(2018:218) እውን ኣለዉ። ደንብታት ብዛዕባ ስታቲስቲካዊ ምዕቃብ ምስጢርን ምስግጋር ምስጢርን ኣብ ምዕራፍ 24 8ይ ዓንቀጽ፤ ኣብ ምዕራፍ 11 1ይ ዓንቀጽ ኣብ ሕጊ ግሉጽነትን ሕጊ ምዕቃብ ምስጢርን (2009:400) ከምኡዉን ኣብ 7ይ ዓንቀጽ ኣብ ድንጋገ ግሉጽነትን ድንጋገ ምዕቃብ ምጢርን (2009:641) ተጻሒፎም ኣለዉ። እቶም ኣብ’ዚ ግምገማ ዝሰርሑ ሰባት ብሕጊ ኣተሓሕዛ ምስጢርን ምዕቃብ ምስጢርን ዝምእዘዙ እዮም።

### **ሓበሬታ ብዛዕባ ውልቃውያን ሓበሬታታት**

ISF ናይ’ቶም ዘካይዶም ውልቃውያን ሓበሬታታት(ጉዳያት) ሓላፍነት ይወስድ። ቤት ጽሕፈት ዕዮ፤ ቤት ጽሕፈት መድሕን(ፈርሸክሪ ካሳን) ሃገራዊ ቦርድ ጥዕናን ድሕነትን ሃገራዊ ክፍሊ ስታቲስቲክን ነፍሲ ወከፎም ሓላፍነት ናይ’ቶም ዘካይድዎም ውልቃውያን ሓበሬታታት(ጉዳያት) ይወስዱ።

ኣተሓሕዛ ውልቃውያን ሓበሬታታት ብኸምዚ ዝስዕብ ይእለ፡ ተወክሶ ናትካ ናብ ዮብቶርየት ኣብ ዝመጸሉ እዋን፤ ኣወሃሃዲ ማሕበር ነቲ ግምገማ ዝኸውን ነዞም ዝስዕቡ ሓበሬታታት ዝሓቖፈ ሓደ ሰነድ ይኸፍት፡ ቊጽሪ መንነትካ፤ ናይ’ቲ ገምጋም ቊጽሪ ፋይል፤ ኢሜልካ፤ ቊ. ተሌፎን ሞቢልካ፤ ኣብ’ቲ ግምገማ ዘለካ ፍታው ናይ ምስታፍካ ወይ ዘይምስታፍ፤ እቲ ተውክሶ በየናይ ዕለት ከምተላእኸን ፍታውካን ዝብሉ’ዮም። እዚ ኣብ’ዚ ፋልይ ዘሎ ሓበሬታታት ብስዉር መንገዲ ተገሩ ናብ ISF ይለኣኽ። ISF ድማ መጠይቓት ክልእኸልካ ከሎ ነዚ ፋይል ይጥቀመሉ።

ኣብ’ዘን ኣብ ላዕሊ ተጠቒሰን ዘለዋ ዝተፈላለያ ቤት ጽሕፈታት ዝርከቡ መዝገብ ሓበሬታታት ነቲ ሓበሬታታት መጠይቕ ንምምላእ’ውን ይጥቀማሉ’የን (ኣብ ላዕሊ ነጥቢ 3 ተመልከት)። ናይ’ቲ መጠይቕ መልስታትካ ብስውር መንገዲ ኣቢሉ ናብ’ተን ቤት ጽሕፈታት ስለዝኸይድ፤ ኣብ’ቲ መጠይቕ እንታይ ከም ዝመለስካ ክረአ ኣይከኣልን’ዩ። እቲ ISF ዝረኽቦ ናይ መጠረሽታ ሰነድ-ሓበሬታ ኣብ’ቲ መጠይቕ ዝሃብካዮም መልስታትን ካብ ቤት ጽሕፈታት ዝርከብ ሓበሬታ-መዛግብትን ዝሓቖፈ ኮይኑ፤ ሽሕ እኳ ክንበብ ይከኣል ደኣምበር፤ መንነት ናትካ ግን የብሉን።

እቶም ኣብ’ዚ ሰነድ ዘለዉ ሓበሬታታትን መንነትካ ዘይብሎም ሓበሬታ-መዛግብትን ተሰኒዶም እዚ መጽናዕቲ ምስተወደአ ንዓሰርተ ዓመታት ኣብ ትሕቲ ISF ክተሓዙ’ዮም (ኣብ ብስዉር ቃላታት ዝተሓለወ ኮምፒተራዊ ሰርቨር)። ዕላማ ናይ’ዚ ኩሉ ኣተሓሕዛ ሓበሬታ ISF ነዚ ኣብ ላዕሊ ተገሊጹ ዘሎ ገምጋም ንምክያድ’ዩ። እቲ ISF ዝኽተሎ ሕጋዊ መሰረት ኣተሓሕዛ ሓበሬታታት ብመሰረት ተልእኾ ISF ንህዝቢ ኣገዳሲ ዝኾነ ዕማምን መጽናዕትታት ኣብ ምፍጻምን ግድን ስለዝኾነ’ዩ። እዚ ሕጋዊ መሰረት ኣብ’ቲ ናይ ሕብረት ኤውሮጳ ሕጊ ጸወን ሓበሬታ ዓንቐጽ 6.1ን ዓንቐጽ 9.2 ተመልኪቱ’ሎ።

ISF ብዛዕባኻ ሰኒድዎ ዘሎ ሓበሬታ ኣብ ዓመት ሓንሳእ ብነጻ ክወሃበካ መሰል ኣለካ። እዚ ግን እቲ ኣብ’ቲ መጠይቕ ዝመለስካዮ ሓበሬታ ደኣምበር እቶም ኣብ ሓበሬታ-መዛግብቲ ዘለዉስ ስውራት ስለዝኾኑ ናይመን ምዃኖም ክፍለጡ ኣይከኣልን’ዩ። ኣብ’ቲ መጠይቕ ዝሃብካዮ መልሲ ክዕረ ወይ ክድምሰስ ክትሓትት መሰል ኣለካ። ከምኡውን ISF ብኸመይ ነቲ ሓበሬታ ከምዝኣልዮ ወይ ኣተሓሕዛኡ ገደብ ክገብረሉ ክትጠልብ መሰል ኣለካ። ኣብ መወዳእታ ድማ እቲ ሓበሬታኻ ብቐሊሉ ካብ ሓደ ሜድያ ናብ ካልእ ሜድያ ንምስግጋር ብኤሌክትሮኒካዊ መልክዕ ክወሃበካ ክትጠልብ መሰልካ እዩ (ምስግጋር ዳታ)። ብዛዕባኻ ተሰኒዱ ዘሎ ሓበሬታ ሕጊ ብዝጥሕስ መንገዲ’ዩ ዝተሓዝ ዘሎ ዝብል ዕቃበ እንተ ኣለካ፤ ኣብ ተቖጻጻሪ ቤት ጽሕፈት(ተቖጻጻሪ ዳታ) ክትጠርዕ ትኽእል ኢኻ።

ኣብ ናይ ISF ኣድራሻ ኢንተርነት ([www.inspsf.se](http://www.inspsf.se)) ISF ውልቃዊ ሓበሬታ ብኸመይ ከምዝሕዞ ወይ ዝኣልዮን ብዛዕባ መሰላትካን ተወሳኺ ሓበሬታ ኣሎ። ISF ነቶም ሓበሬታታት ብኸመይ ከምዝኣልዮም ተወሳኺ ሓበሬታታት እንተደሊኻ ንተሓላቒ ጸወን ዳታ ኣብ ISF ዘሎ ክትረኽቦ ይከኣል’ዩ (dataskyddsombud@inspsf.se)።

ብዛዕባ’ዚ ግምገማ ተወሳኺ ሓበሬታ እንተደሊኻ ወይ ድማ ካልኦት ሕቶታት እንተ ኣለውኻ፤ ድሕር ከይበልካ ንዓና ነዞም ኣብ’ዚ ግምገማ ንሰርሕ ተወከሰና።

\_\_\_\_\_\_\_\_\_\_\_\_\_\_\_\_\_\_

Ann-Christin Jans (ናይ’ዚ ግምገማ መራሒት ፕሮጀክትን ተመራማሪትን)

ቚ. ተሌፎን: 010-174 15 08, Ann-Christin.Jans@inspsf.se

Jenny Säve-Söderbergh(ተመራማሪት)

ቚ. ተሌፎን: 010-174 15 18, jenny.save-soderbergh@inspsf.se